
Meet4Business AGRA 2026
Regionalna razvojna agencija za Podravje - Maribor / Enterprise Europe Network vas vabi na poslovno srečanje Meet4Business AGRA 2026, ki bo potekalo 24. avgusta 2026 v živo in 3. septembra 2026 na spletu, v okviru Mednarodnega kmetijsko-živilskega sejma AGRA 2026 v Gornji Radgoni, Slovenija.
Dogodek predstavlja edinstveno priložnost za podjetja, podjetnike, organizacije in druge zainteresirane posameznike za vzpostavljanje novih stikov ter izmenjavo izkušenj s potencialnimi poslovnimi partnerji iz Slovenije in tujine.
Udeleženci bodo lahko na vnaprej dogovorjenih B2B srečanjih učinkovito prepoznali priložnosti za sodelovanje, mreženje in razvoj novih poslovnih povezav. Srečanja bodo potekala v obliki 20-minutnih srečanj v živo in 30-minutnih spletnih srečanj.
TEMATSKA PODROČJA
1. KMETIJSTVO
· kmetijska proizvodnja in pridelava poljščin,
· živinoreja in reja živali,
· kmetijska mehanizacija in oprema,
· gozdarska mehanizacija in oprema,
· ekološko in trajnostno kmetijstvo,
· pametno kmetovanje, digitalizacija in umetna inteligenca v kmetijstvu,
· predelava hrane in agroživilski proizvodi.

2. LOV IN RIBOLOV
· lovska oprema in dodatki,
· ribiška oprema,
· aktivnosti na prostem in preživetje v naravi,
· digitalne in tehnološke rešitve,
· upravljanje narave in trajnost,
· turizem in doživetja,
· predelava in prehrana,
· izobraževanje in organizacije.

3. STORITVE
· podporne in svetovalne storitve za podjetja,
· raziskave, inovacije in prenos tehnologij,
· izobraževanje, usposabljanje in izmenjava znanja,
· mednarodno sodelovanje in B2B partnerstva.

PROGRAM
Ponedeljek, 24. avgust 2026 (dogodek v živo)
12.30-13.00
Registracija, kava in mreženje
13.00-15.00
Strokovni program: predavanja na temo umetne inteligence v MSP, s poudarkom na praktičnih okvirih za premišljeno uvedbo umetne inteligence, primerih uporabe, podpornih okoljih in vplivih.
15.00-17.00
Bilateralna poslovna srečanja v živo
Trajanje posameznega srečanja: 20 minut
17.00-18.00
Ogled in obhod 64. Mednarodnega kmetijsko-živilskega sejma AGRA

Četrtek, 3. september 2026 (spletni dogodek)
9.00-17.00
Spletna bilateralna poslovna srečanja
Trajanje posameznega srečanja: 30 minut

Udeležba na dogodku je brezplačna, obvezna pa je predhodna prijava do 21. avgusta 2026 prek uradne spletne strani dogodka.

